හිරු ස්ටාර් අවසන් මහා තරගය ඊයේ සන්ධ්‍යාවේ නෙළුම් පොකුණ රඟහලේදී පැවති අතර, එම තරඟය දැක බලා ගැනීම සඳහා සම්භාවනීය අමුත්තන් ඇතුළු සුපිරි තරු රැසක් පැමිණ සිටියා.මේ හිරු ස්ටාර් කිරුළ දිනාගත් මංගල ඩෙනෙක්ස් සම්බන්ධයෙන් මග දෙපස සිටි ජනතාව  අදහස් දක්වමින් කියා සිටියේ තරුණයෙකු ලෙස ඔහුගේ දක්ෂතා අගය කරන බවයි.ශ්‍රී ලාංකීය රූපවාහිනී ප්‍රේක්ෂක ජනතාවට නවමු අත්දැකීම් ලබාදෙන හිරු ටී.වී. මෙරට රියලිටි වංශ කතාව තුළ ප්‍රේක්ෂක ජනතාව කිසි දිනෙක නොවිදි අත්දැකීමක් එක් කරමින් මීට වසරකට පමණ පෙර හිරු ස්ටාර් ආරම්භ කරනු ලැබුවා.